31993R3450
L 316/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3450/93 НА КОМИСИЯТА
от 16 декември 1993 година
за изменение на Регламенти (ЕИО) № 1767/82, (ЕИО) № 2248/85, (ЕИО) № 584/92, (ЕИО) № 2164/92 и (ЕИО) № 2219/92 относно кодовете по Комбинираната номенклатура на някои сирена
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/64 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 2071/92 (2), и по-специално член 17, параграф 4 от него,
като има предвид, че Регламент (ЕИО) № 2551/93 на Комисията от 10 август 1993 г. относно изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (3), предвижда изменение на някои подпозиции на код по КН 0406 за сирена, считано от 1 януари 1994 г.;
като има предвид, че, поради това, считано от 1 януари 1994 г., следните регламенти, които са засегнати от изменението на подпозициите на код по КН 0406 трябва да бъдат съответно изменени:
-
Регламент (ЕИО) № 1767/82 на Комисията от 1 юли 1982 г. относно установяване реда на прилагане на специфичните налози върху вноса за някои млечни продукти (4), последно изменен с Регламент (ЕИО) № 2743/93 (5),
-
Регламент (ЕИО) № 2248/85 на Комисията от 25 юли 1985 г. относно подробни правила за оказването на административна помощ при износа на някои видове сирена, за които съществуват ограничения под формата на квота и които подлежат на специален митнически режим при внос в Съединените американски щати (6), последно изменен с Регламент (ЕИО) № 222/88 (7),
-
Регламент (ЕИО) № 584/92 на Комисията от 6 март 1992 г. относно определяне на подробни правила за прилагане към млякото и млечните продукти на предвидения във временните споразумения режим между Общността и Република Полша, Република Унгария и Чешката и Словашката федеративна република (8), изменен с Регламент (ЕИО) № 2658/93 (9),
-
Регламент (ЕИО) № 2164/92 на Комисията от 30 юли 1992 г. относно определяне на подробни правила за прилагането на специфичния режим на снабдяване на Канарските острови с млечни продукти и относно установяване на предварителен разчет за снабдяване (10), последно изменен с Регламент (ЕИО) № 1828/93 (11),
-
Регламент (ЕИО) № 2219/92 на Комисията от 30 юли 1992 г. относно определяне на подробни правила за прилагането на специфичния режим за снабдяване на Мадейра с млечни продукти и установяване на предварителен разчет за снабдяване (12), последно изменен с Регламент (ЕИО) № 1732/93 (13);
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В букви т), ф) и х) от приложение I към Регламент (ЕИО) № 1767/82 код по КН 0406 90 89 се заменя с кодове по КН 0406 90 86, 0406 90 87 и 0406 90 88.
Член 2
В приложение I към Регламент (ЕИО) № 2248/85 кодове по КН ex 0406 90 89 Maasdam, ex 0406 90 77 Samsø и ex 0406 90 89 Svenbo се заменят съответно с кодове по КН ex 0406 90 87 Maasdam, ex 0406 90 76 Samsø и ex 0406 90 87 Svenbo.
Член 3
В раздел В от приложение I към Регламент (ЕИО) № 584/92 код по КН 0406 90 89 се заменя със кодове по КН 0406 90 86, 0406 90 87 и 0406 90 88.
Член 4
Регламент (ЕИО) № 2164/92 се изменя, както следва:
1.
В приложение I код по КН 0406 90 77 се заменя с кодове по КН 0406 90 76 и 0406 90 78, а код по КН 0406 90 89 се заменя с кодове по КН 0406 90 86, 0406 90 87 и 0406 90 88.
2.
В приложение II данните, отнасящи се до кодове по КН 0406 90 77 и 0406 90 89, се заменят съответно с данните, отнасящи се до кодове по КН 0406 90 76 и 0406 90 78, от една страна, и отнасящи се до кодове по КН 0406 90 86, 0406 90 87 и 0406 90 88, от друга, фигуриращи в приложение I към настоящия регламент.
Член 5
В приложение II към Регламент (ЕИО) № 2219/92 данните, отнасящи се до кодове по КН 0406 90 77 и 0406 90 89, се заменят съответно с данните, отнасящи се до кодове по КН 0406 90 76 и 0406 90 78, от една страна, и с кодове по КН 0406 90 86, 0406 90 87 и 0406 90 88, от друга страна, фигуриращи в приложение II към настоящия регламент.
Член 6
Настоящият регламент влиза в сила на 1 януари 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1993 година.